fjármála - og efnahagsráðherra ( Bjarni Benediktsson ) ( S ) : Virðulegi forseti . Við skrifuðum það beinlínis í stjórnarsáttmálann að tryggingagjaldið þyrfti að lækka einmitt vegna þess hversu lítið svigrúm væri til launahækkana eftir miklar launahækkanir undanfarin ár . Við stöndum við það sem segir í stjórnarsáttmálanum , að setja það í forgang með því að í þessum fjárlögum lækkar gjaldið um 0,25% . Það mun aftur lækka eftir eitt ár vegna þess að við ætlum að lögfesta 0,5% lækkun í einu lagi . Tryggingagjaldið fór hæst upp í 8,65% og stendur í 6,85% á þessu ári . Nú á það að lækka um 0,5% til viðbótar . Þannig að það er rangt sem haldið hefur verið fram , að gjaldið hafi ekki verið lækkað . Það er í raun og veru alveg ótrúlegt hversu lítið fer fyrir meðvitund manna , vil ég segja , um það hversu gríðarlega þeir liðir hafa hækkað sem gjaldinu er ætlað að fjármagna . Þeir hafa hækkað síðan 2010 . Ef við horfum bara á bætur til örorkulífeyrisþega og ellilífeyrisþega , bara þessa tvo liði , er hækkunin í kringum 80 milljarðar ( Forseti hringir . ) að raungildi á átta árum . Svo koma menn hér ítrekað upp og segja : Þeir liðir sem gjaldið á að standa undir breytast ekkert .